CELEX: 32010D0764
Language: lt
Date: 1291766400000
Title: 2010/764/ES: 2010 m. gruodžio 8 d. Komisijos sprendimas dėl 2010 m. maisto saugos srities finansavimo sprendimo priėmimo (pranešta dokumentu Nr. C(2010) 8620)

9.12.2010   
            
            
               LT
            
            
               Europos Sąjungos oficialusis leidinys
            
            
               L 324/49
            
         KOMISIJOS SPRENDIMAS
   2010 m. gruodžio 8 d.
   dėl 2010 m. maisto saugos srities finansavimo sprendimo priėmimo
   (pranešta dokumentu Nr. C(2010) 8620)
   (2010/764/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) (toliau – finansinis reglamentas), ypač į jo 75 straipsnį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2) (toliau – įgyvendinimo taisyklės), ypač į jo 90 straipsnį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (3), ypač į jo 66 straipsnio 1 dalies c punktą,
   kadangi:
   
               (1)
            
            
               Pagal finansinio reglamento 75 straipsnį ir įgyvendinimo taisyklių 90 straipsnio 1 dalį įsipareigojimai dėl išlaidų iš Sąjungos biudžeto yra grindžiami ankstesniu institucijos arba kitų institucijų, kurioms institucija perdavė įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai.
            
         
               (2)
            
            
               Siekiant iš dalies pakeisti Reglamentą (EB) Nr. 882/2004, kaip nurodyta Komisijos ataskaitoje Europos Parlamentui ir Tarybai dėl minėto reglamento taikymo (4), numatyta imtis įvairių veiksmų, visų pirma veiksmų, kuriais siekiama iš dalies pakeisti Tarybos direktyvą 96/23/EB (5) dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių ir dėl oficialios kontrolės finansavimo taisyklių persvarstymo (tikrinimo mokesčiai – Reglamento (EB) Nr. 882/2004 26–29 straipsniai).
            
         
               (3)
            
            
               2010 m. numatyta atlikti tyrimus, kuriais būtų įvertintas galiojančių Europos teisės aktų, reglamentuojančių tikrinimo mokesčius ir veterinarinių vaistų likučių gyvūninės kilmės maisto produktuose kontrolę, įvairių persvarstymo galimybių galimas poveikis.
            
         
               (4)
            
            
               Reglamento (EB) Nr. 882/2004 66 straipsniu Komisijai suteikiami įgaliojimai finansuoti būtinas priemones, įskaitant tyrimų organizavimą, siekiant užtikrinti, kad būtų taikomas Reglamentas (EB) Nr. 882/2004.
            
         
               (5)
            
            
               Tikslinga skirti pakankamą finansavimą tyrimams, susijusiems su galimu likučių kontrolės ir tikrinimo mokesčių galiojančių taisyklių persvarstymu, organizuoti.
            
         
               (6)
            
            
               Remiantis finansinio reglamento 83 straipsniu ir įgyvendinimo taisyklių 106 straipsnio 5 dalimi, pagal šį finansavimo sprendimą galima taip pat mokėti delspinigius už pavėluotą mokėjimą.
            
         
               (7)
            
            
               Taikant šį sprendimą reikėtų apibrėžti sąvoką „esminis pakeitimas“, kaip nurodyta įgyvendinimo taisyklių 90 straipsnio 4 dalyje,
            
         NUSPRENDĖ:
   1 straipsnis
   Patvirtinamas tyrimų, skirtų likučių kontrolės ir tikrinimo mokesčių galiojančių taisyklių persvarstymui pagrįsti, organizavimas. Tai yra finansavimo sprendimas, kaip apibrėžta finansinio reglamento 75 straipsnyje.
   2 straipsnis
   Šiuo sprendimu nustatyta didžiausia parama tikrinimo mokesčių tyrimams įgyvendinti 70 000 EUR, o likučių kontrolei – 30 000 EUR, finansuotina pagal šią 2010 m. Europos Sąjungos bendrojo biudžeto eilutę:
   
               —
            
            
               biudžeto eilutė Nr. 17 04 07 01.
            
         Šiuos asignavimus taip pat galima naudoti delspinigiams už pavėluotą mokėjimą mokėti.
   3 straipsnis
   20 % didžiausios šiuo sprendimu konkretiems veiksmams nustatytos paramos neviršijantys kumuliaciniai pakeitimai nėra laikomi esminiais, jeigu jie iš esmės nekeičia darbo programos pobūdžio ir tikslo.
   Įgaliojimus suteikiantis pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.
   4 straipsnis
   Šis sprendimas skirtas įgaliojimus suteikiantiems pareigūnams.
   
      Priimta Briuselyje 2010 m. gruodžio 8 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 248, 2002 9 16, p. 1.
   
      (2)  OL L 357, 2002 12 31, p. 1.
   
      (3)  OL L 165, 2004 4 30, p. 1.
   
      (4)  COM(92009) 334 galutinis.
   
      (5)  OL L 125, 1996 5 23, p. 10.
   
      PRIEDAS
      Tikrinimo mokesčiai ir likučių kontrolė. Atsižvelgiant į vykstantį persvarstymą, būtina konkreti Komisijos nustatytų įvairių pokyčių galimo poveikio informacija ir analizė. Šiuo tikslu būtinus duomenis ir informaciją bus pavesta rinkti pasamdytam išorės konsultantui. Šio darbo rezultatus numatyta gauti iki 2011 m. antro ketvirčio.